
Handicaprådets - Høringssvar til Budget 2027

Handicaprådet anerkender at der er pres på udgifterne på samtlige områder, som vedrører voksne med handicap og børn og unge med særlige behov. Bl.a. derfor ønsker vi at komme med vores besyv.

Generelt vedr. Det Specialiserede Område:
Generelt mangles der god kommunikation og transparenthed. 
Handicaprådet anbefaler at der implementeres et øget fokus på kommunikation, både hos diverse afdelinger – og mellem kommunens afdelinger og pårørende. Ligeledes påpeger handicaprådet også fokus på transparenthed KB, direktionen/administrationen og handicaprådet imellem. 
Handicaprådet påpeger at forebyggelse er et vigtigt fokuspunkt, da forudsætning for at undgå mere indgribende tiltag, beror på den rette forebyggelse. Det samme er tilfældet ift. Børn og Familie, Ungecenteret samt Psykiatri og Handicap.

Vedr. Unge:
Det anerkendes, at Vordingborg Kommune har skabt flere skole- og uddannelsesmuligheder i kommunen. Handicaprådet påpeger at man skal vægte, ikke at ’afprøve’ den unge for meget, og dermed være realistisk og hurtig nok, til at visitere til det korrekte tilbud. Samtidig må man, trods handleplan på STU-området og besparelser heraf, stadig huske på at økonomi ikke må vægtes højere, end den unges tarv og konkrete individuelle behov.

Handicaprådet er stærkt bekymrende - for formuleringen ”fuldt afprøvet/afprøvet” som både ses beskrevet i Ungeteamet, i Børn- og familie afd. samt på skoleområdet, da vi forstår det således: At være fuldt afprøvet, kræver afprøvning i alle tænkelige handlemuligheder/klasser på samme niveau. Handicaprådet foreslår derfor - at man i stedet for ”fuldt afprøvet” ændrer det til ”afklaret”. Når man forpligter sig til at afklare i stedet for at afprøve, kan man undgå utallige skift og nederlag hos den enkelte elev. I stedet kan man afklare hvilke behov eleven har,

Handicaprådet anbefaler fortsat, at der er fokus på forebyggelse og der afsættes de nødvendige ressourcer hertil, samt at der for unge med handicap sikres en glidende overgang fra ung til voksen.  

Handicaprådet påpeger, at man skal huske at have et fokus på de unge med et handicap, som ikke er i målgruppen for Ungeløftet – og dermed have et fokus på, at de ikke ender i de ’kasser’ hvor de qua den nye beskæftigelseslovgivning, kan efterlades til sig selv. 

Handicaprådet ønsker at påpege, at der ifm. indsatser i Ungeløftet, skal huskes på, at der også skal tænkes langsigtet, når man sender de unge ud i lønnede timer, i det at man kan risikere at blive stillet dårligere ved en evt. uddannelse.

Unge over det 18. år kan ifm. uddannelse, søge handicaptillæg v/ SU, hvis man har en varig fysisk eller psykisk funktionsnedsættelse. Handicaptillægget er på betingelse af, at ens erhvervsevne er væsentlig nedsat og man dermed ikke kan varetage et studiejob. 
Dette kan lønnede timer risikere at mod stride.

Vedr. Børn og Familie:
Handicaprådet anbefaler at man ser nærmere på muligheden for hjemmepasning. Når vi ser på den øgede kurve af mistrivsel, som allerede starter i de yngre år, ser vi potentialet i at indføre hjemmepasning. 
Når vi samtidig vender blikket mod familier der har børn med særlige behov, må der huskes på, at tryghed og trivsel er kernen. Børn med særlige behov, udvikler sig oftest anderledes end andre børn, og har oftest en hel anden relation og behov for deres forældre, for at sikre og skabe en tryg udvikling. 
Forældre til børn med særlige behov, er dem som kender deres børn bedst, og kan dermed den vej igennem, sikre trivsel, udvikling og kontinuitet i deres børns liv og hverdag. 
Børn med særlige behov er i større grad kendte af deres forældre, end børn uden. Dette kan bl.a. være grundet den kontinuerlige støtte som forældrene må yde børnene, for at få deres hverdag til at hænge sammen.

Handicaprådet påpeger, at der ønskes et øget og fortsat fokus på Børn- og Familieafdelingen i de kommende år. Manglende kommunikation og samarbejdsvanskeligheder, må aldrig blive noget, som vi som kommune godtager. Retssikkerheden skal opretholdes. Når samarbejdet mellem afdelingen og familien halter, skaber det utryghed, som ikke er givende for de familier, som i forvejen er udkørt og presset.

Handicaprådet ser positivt på oprettelse af et indsatsteam, og håber at der vil arbejdes mere intensivt med dette i næste års budget. Undersøgelser viser, at børn udvikler sig bedst og får det bedste fremtidsmuligheder, når man kan undgå anbringelser. Handicaprådet håber, at vi vil kunne se et fald i anbringelserne i kommunen.

Vedr. Skoleområdet:
Handicaprådet stiller sig undrende over, hvorfor der mangler et budget, hvor i, implementeringen af den nye tildelingsmodel indgår.

Handicaprådet ser gerne en øget fokus på sammensætningen af specialklasser. Det er ikke umuligt at forvalte rammen for specialklasserne inde for den samme økonomiske ramme, hvis man blot optimerer specialklasserne. Handicaprådet vurderer, at der skal et fokus på specialklassernes behovsprofil samt klassebeskrivelse. Et ønske om elevernes samlede behovsprofil, samt den enkeltes behov. 

Handicaprådet anbefaler at man sætter et større fokus og målrettethed på mistrivsel, som man ser ende som ufrivilligt skolefravær. 
Børn i mistrivsel skal have det korrekte skoletilbud på det niveau, som de har behov for. 
Økonomi må aldrig komme over mistrivsel.

Handicaprådet påpeger ligeledes, at der efter indførelsen af den nye tildelingsmodel, vil ligge en risiko for, at elever vil blive holdt i det forkerte skoletilbud, alt for længe. Dette håber vi naturligvis, at kommunen er OBS. på i det kommende år.

Handicaprådet vil desuden påpege et ønske om at modtage slutrapporten omhandlende Børn- og Familieafdelingen.

Vedr. Voksne med handicap
Handicaprådet finder det er vigtigt, at have fokus på tidlig- og målrettet indsats i forhold til implementering af indsatser målrettet voksne med handicap – og dermed have et fokus på, at de ikke ender i de ’kasser’ hvor de qua den nye beskæftigelseslovgivning, kan efterlades til sig selv. 

Handicaprådet anbefaler fortsat, at der er fokus på forebyggelse og der afsættes de nødvendige ressourcer hertil i den åbne Rådgivning og en tidlig indsats. 
Handicaprådet påpeger at man skal vægte, ikke at ’afprøve’ den enkelte borger for meget, og dermed være realistisk og hurtig nok, til at visitere til den korrekte støtte og tilbud der  er behov for. 

Samtidig må man, trods handleplan på Psykiatri og Handicapområdet og besparelser herpå, stadig huske på at økonomi ikke må vægtes højere, end den enkelte borgers livskvalitet og konkrete individuelle behov.

Vedr. Ældreområdet
Handicaprådet er enig i forslag om organisering og reetablering af aktiviteter for borger på Plejecentrene, men finder det er vigtigt at det ikke medfører besparelser på vedligeholds-træning for udeboende borgere der har vanskeligt ved at deltage i tilbud fra civilsamfundet. 

Handicaprådet anbefaler desuden at der er fokus på nødvendige ressourcer til indsats for borgere med demens, herunder også tilbud om aktivitet. 

Handicaprådet finder det desuden vigtigt – at der afsættes de nødvendige ressourcer til at implementere den nye måde at arbejde på, samt til efteruddannelse af medarbejdere, da det er vigtigt for at implementering af den nye ældrelov vil lykkedes. 

Vedr. Pårørendevejlederfunktion
Handicaprådet er enig i etablering af en pårørendevejleder funktion, som vil have en tværgående rolle i organisationen og vil skulle indgå i tæt samarbejde med helhedsplejen, plejeboliger, visitation, demenskoordinatorer samt trænings- og rehabiliteringsområdet.


Med venlig hilden

Winnie Lindner Pedersen
Formand Handicaprådet 

